A presencia chodiga en Polonia ye documentata ye en 1098, quan por a Primera Cruzata fuoron forachitatos de Bohemia. En o sieglo XIII puyó con enchaquia d'a invasión mongol: facioron servir a chodigos alemans de repobladors u de dinamizadors d'a economía. As persecucions d'o sieglo XIV y XV trayoron nuevas poblacions chodigas. Casimiro lo Gran de Polonia dixó que os chodigos d'establisen en o suyo reino baixo un estatuto protector, eixemplo seguito dimpués por o Gran Duque de Lituania Vytautas. Os chodigos rematoron esdevenindo una clase meya entre a nobleza y os siervos con gran importancia en a economía y administración. Encara que i hese una protección, i heba un antisemitismo important. En 1490 os chodigos fuoron forachitatos de Cracovia. Bellas ciudatz teneban o privilechio de no admitir chodigos. Quan a Unión Polaco-Lituana cayó en decadencia, os chodigos, como part d'o sistema politico-social, en sufrioron as consecuencias.